हिन्दू धर्म में शारदीय नवरात्रि या दुर्गा पूजा को ख़ासा महत्व दिया जाता है। हर साल इस त्यौहार के आने का लोग बेसब्री से इंतज़ार करते हैं। हिन्दू धर्म के अनुसार आश्विन माह के शुक्ल पक्ष की प्रतिपदा से दुर्गा पूजा या नवरात्रि की शुरुआत होती है। दुर्गा पूजा 2020(Durga Pooja 2020) में जल्द ही शुरू होने जा रहा है, इस दौरान नौ दिनों तक लोग अपने घरों में देवी माँ की पूजा अर्चना करते हैं। ऐसी मान्यता है कि, इस दौरान देवी माँ कैलाश पर्वत से धरती पर आती हैं। इस साल देवी माँ का विशेष आशीर्वाद पाने के लिए यदि आप कुछ ख़ास उपाय करें तो इससे आपको लाभ मिल सकता है। आइये जानते हैं उन ख़ास उपायों के बारे में।
घर में साकारात्मकता और आशीर्वाद के लिए दुर्गा पूजा 2020 में करें यह उपाय
नवरात्रि के दिनों में यूँ तो हर हिन्दू घर में देवी माँ की ख़ास पूजा अर्चना की जाती है लेकिन इसके साथ ही यदि आप कुछ विशेष उपाय करें तो इससे आपको काफी लाभ मिल सकते हैं। दुर्गा पूजा के दौरान किए जाने वाले उपाय निम्नलिखित हैं।
दुर्गा पूजा 2020(Durga Pooja 2020) के दौरान इन उपायों को करना ना भूलें
1. घर के बाहर स्वस्तिक जरूर बनाएं
दुर्गा पूजा के दौरान अपने घर के मुख्य दरवाजे पर स्वस्तिक बनाना बेहद लाभकारी माना जाता है। ऐसी मान्यता है कि, ऐसा करने से घर में पॉजिटिव एनर्जी आती है नकारात्मकता का खात्मा होता है। ऐसा करने से देवी माँ का विशेष आशीर्वाद मिलता है और सभी रुके हुए कार्यों में सफलता मिलती है। बहरहाल इस दुर्गा पूजा घर के दरवाजे पर स्वस्तिक जरूर बनाएं।
2. मुख्य द्वार पर शुभ पत्तों की माला लगाएं
दुर्गा पूजा के दौरान घर में देवी माँ के स्वागत के लिए मुख्य दरवाजे पर शुभ पत्तों से बने माला जरूर टांगें। जानकारी हो कि, हिन्दू धर्म में अशोक और आम के पत्तों को बेहद शुभ माना जाता है। नवरात्रि के दौरान इन पत्तों से बनी माला को घर के बाहर टांगने से घर परिवार में खुशियां आती है और नेगेटिव एनर्जी दूर होती है।
3. घर में गणेश जी की फोटो लगाएं
हिन्दू धार्मिक मान्यता के अनुसार गणेश जी को प्रथम पूज्य देवता का दर्जा प्राप्त है। लिहाजा दुर्गा पूजा के दौरान घर में गणेश जी की फोटो लगाना ख़ासा शुभ माना जाता है। ऐसी मान्यता है कि, नवरात्रि के दिनों में घर में गणेश जी की फोटो लगाने से जीवन में आने वाली बाधाओं से मुक्ति मिलती है।
4. मंदिर जाकर करें यह उपाय
दुर्गा पूजा के दौरान लक्ष्मी माता के मंदिर जाकर केसर और पीला चावल चढ़ाने से घर परिवार में शुभता आती है और माँ का आशीर्वाद प्राप्त होता है। इस दौरान माता लक्ष्मी के मंदिर जाकर यह उपाय जरूर करना चाहिए। इसके साथ ही अपने घर के मुख्य द्वार पर लक्ष्मी माता के पैरों का निशान बनाएं। मान्यता है कि, दुर्गा पूजा के दौरान लक्ष्मी माता का घर में वास होने से जिंदगी में धन धान्य और सुख समृद्धि में कभी कमी नहीं आती।
यह भी पढ़े
- चमत्कार और रहस्य से भरा है ओम, केवल उच्चारण मात्र से होते हैं ये फायदे
- खुद प्रकट हुई यहां हनुमान जी की मूर्ति, निराली है लीला दौसा के श्री बालाजी धाम की (Mehandipur Balaji Dham)
तो दोस्तों इस दुर्गा पूजा(Durga Pooja 2020) आप भी माता को प्रसन्न करने और घर परिवार में खुशहाली बनाएं रखने के लिए इन उपायों को जरूर आजमाएं।